CELEX: 32008D0684
Language: ro
Date: 2008-08-19 00:00:00
Title: 2008/684/CE: Decizia Comisiei din 19 august 2008 de modificare a Deciziei 2006/133/CE privind obligația statelor membre de a lua măsuri suplimentare provizorii împotriva răspândirii Bursaphelenchus xylophilus (Steiner et Buhrer) Nickle et al. (nematodul lemnului de pin) începând cu zonele Portugaliei, altele decât cele unde este atestată absența sa [notificată cu numărul C(2008) 4407]

22.8.2008   
            
            
               RO
            
            
               Jurnalul Oficial al Uniunii Europene
            
            
               L 224/8
            
         
      DECIZIA COMISIEI
   
   din 19 august 2008
   de modificare a Deciziei 2006/133/CE privind obligația statelor membre de a lua măsuri suplimentare provizorii împotriva răspândirii Bursaphelenchus xylophilus (Steiner et Buhrer) Nickle et al. (nematodul lemnului de pin) începând cu zonele Portugaliei, altele decât cele unde este atestată absența sa
   [notificată cu numărul C(2008) 4407]
   (2008/684/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) și articolul 16 alineatul (5) teza a doua,
   întrucât:
   
               (1)
            
            
               În conformitate cu Decizia 2006/133/CE a Comisiei din 13 februarie 2006 privind obligația statelor membre de a lua măsuri suplimentare provizorii împotriva răspândirii Bursaphelenchus xylophilus (Steiner et Buhrer) Nickle et al. (nematodul lemnului de pin) începând cu zonele Portugaliei, altele decât cele unde este atestată absența sa (2), Portugalia pune în aplicare un plan de eradicare împotriva răspândirii nematodului lemnului de pin.
            
         
               (2)
            
            
               Portugalia a adoptat un ordin ministerial (Portaria nr. 358/2008 din 12 mai 2008) care interzice circulația lemnului și a plantelor sensibile în afara Portugaliei continentale, cu excepția cazurilor în care lemnul a suferit un tratament termic, iar plantele au fost supuse unui control corespunzător.
            
         
               (3)
            
            
               Portugalia a prezentat Comisiei o propunere pentru un plan de anchete, în conformitate cu articolul 4 al doilea paragraf din Decizia 2006/133/CE, pentru întreg teritoriul portughez. Propunerea a fost dezbătută în cadrul Comitetului fitosanitar permanent în perioada 26-27 mai 2008. Cu toate acestea, pe baza concluziilor Comitetului, Comisia nu a aprobat planul, din cauza intensității insuficiente a monitorizării.
            
         
               (4)
            
            
               Portugalia a informat Comisia la 5 iunie 2008 cu privire la depistarea unor noi focare de nematod al lemnului de pin, ca rezultat al unei anchete speciale efectuate de autoritățile portugheze în plus față de ancheta anuală, în partea din Portugalia în care până acum fusese atestată absența nematodului lemnului de pin.
            
         
               (5)
            
            
               Misiunea de inspecție din partea Oficiului Alimentar și Veterinar, efectuată între 2 și 6 iunie 2008, a dezvăluit că datele disponibile nu sunt suficiente pentru a confirma faptul că există zone în Portugalia neinfestate cu nematodul lemnului de pin și că măsurile naționale și comunitare nu sunt puse în aplicare în totalitate.
            
         
               (6)
            
            
               Prin urmare, răspândirea nematodului lemnului de pin în afara zonelor demarcate din Portugalia ca urmare a circulației lemnului, scoarței și plantelor sensibile nu poate fi exclusă în întregime. În plus, în prezent, nu este posibil pentru statele membre, altele decât Portugalia, să controleze circulația pe teritoriul lor a lemnului, a scoarței și a plantelor sensibile originare din toate zonele Portugaliei.
            
         
               (7)
            
            
               În scopul protejării teritoriului altor state membre împotriva nematodului lemnului de pin și pentru a proteja interesele comerciale comunitare în ceea ce privește țările terțe, circulația lemnului, a scoarței și a plantelor sensibile din zonele demarcate din Portugalia către alte state membre și țări terțe ar trebui interzisă, cu excepția cazurilor în care materialul respectiv a fost supus unui tratament corespunzător sau, în cazul plantelor, unui control corespunzător. Prin urmare, cerințele privind circulația lemnului, a scoarței și a plantelor sensibile din zonele demarcate către zone din Portugalia, altele decât zonele demarcate, sau către alte state membre ar trebui extinse pentru orice tip de circulație din zonele demarcate din Portugalia către alte state membre și țări terțe. Trasabilitatea ar trebui asigurată prin atașarea pașaportului fitosanitar sau a marcajului la fiecare unitate dintr-un transport. Domeniul de aplicare al activităților de control desfășurate de statele membre ar trebui să fie extins pentru a permite controlul lemnului, al scoarței și al plantelor sensibile, care circulă între Portugalia și teritoriul statelor membre.
            
         
               (8)
            
            
               Decizia 2008/489/CE a Comisiei din 27 iunie 2008 privind măsurile provizorii de protecție împotriva răspândirii Bursaphelenchus xylophilus (Steiner et Buhrer) Nickle et al. (nematodul lemnului de pin) în Portugalia (3) a prevăzut astfel de măsuri până la reuniunea Comitetului fitosanitar permanent. Este adecvat acum să se confirme măsurile respective și să se abroge Decizia 2008/489/CE.
            
         
               (9)
            
            
               Prin urmare, Decizia 2006/133/CE ar trebui modificată în consecință.
            
         
               (10)
            
            
               Măsurile prevăzute de prezenta decizie sunt conforme cu avizul Comitetului fitosanitar permanent,
            
         ADOPTĂ PREZENTA DECIZIE:
   Articolul 1
   Decizia 2006/133/CE se modifică după cum urmează:
   
               1.
            
            
               La articolul 2 primul paragraf, se adaugă următoarea teză:
               „În plus, Portugalia asigură îndeplinirea condițiilor prevăzute la punctul 1 din anexă privind lemnul, scoarța și plantele sensibile destinate a fi transportate din zonele demarcate către zone din Portugalia, altele decât zonele demarcate, sau către alte state membre sau țări terțe.”
            
         
               2.
            
            
               La articolul 3, litera (a) se înlocuiește cu următorul text:
               
                           „(a)
                        
                        
                           să supună loturile de lemn, scoarță și plante sensibile care provin din Portugalia și sunt introduse pe teritoriul lor unor teste de depistare a nematodului lemnului de pin;”.
                        
                     
         
               3.
            
            
               Anexa la Decizia 2006/133/CE se modifică în conformitate cu anexa la prezenta decizie.
            
         Articolul 2
   Prezenta decizie este revizuită pe baza rezultatelor planului de anchete menționat la articolul 4 al doilea paragraf din Decizia 2006/133/CE.
   Articolul 3
   Decizia 2008/489/CE se abrogă.
   Articolul 4
   Prezenta decizie se adresează statelor membre.
   
      Adoptată la Bruxelles, 19 august 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 169, 10.7.2000, p. 1. Directivă modificată ultima dată prin Directiva 2008/64/CE a Comisiei (JO L 168, 28.6.2008, p. 31).
   
      (2)  JO L 52, 23.2.2006, p. 34. Decizie modificată ultima dată prin Decizia 2008/378/CE (JO L 130, 20.5.2008, p. 22).
   
      (3)  JO L 168, 28.6.2008, p. 38.
   
      ANEXĂ
      În anexa la Decizia 2006/133/CE, punctul 1 se înlocuiește cu următorul text:
      
                  „1.
               
               
                  Fără a aduce atingere dispozițiilor prevăzute la punctul 2, în cazul circulației pornind din zone demarcate către zone ale Portugaliei, altele decât zonele demarcate, sau către alte state membre sau țări terțe:
                  
                              (a)
                           
                           
                              a plantelor sensibile, acestea sunt însoțite, în cazul destinațiilor în cadrul Comunității, de un pașaport fitosanitar întocmit și eliberat în conformitate cu dispozițiile Directivei 92/105/CEE a Comisiei (1), după ce:
                              
                                          —
                                       
                                       
                                          plantele au fost oficial inspectate și găsite lipsite de semnele sau simptomele infestării cu nematodul lemnului de pin; și
                                       
                                    
                                          —
                                       
                                       
                                          niciun simptom al infestării cu nematodul lemnului de pin nu a fost observat la locul de producție sau în imediata sa vecinătate de la începutul ultimei perioade complete de vegetație;
                                       
                                    
                        
                              (b)
                           
                           
                              a lemnului și a scoarței izolate sensibile, altele decât lemnul sub formă de:
                              
                                          —
                                       
                                       
                                          așchii, particule, deșeuri din lemn sau resturi obținute integral sau parțial de la aceste conifere;
                                       
                                    
                                          —
                                       
                                       
                                          recipiente pentru ambalat, lăzi sau butoiașe;
                                       
                                    
                                          —
                                       
                                       
                                          paleți, boxpaleți sau alte platforme de încărcare;
                                       
                                    
                                          —
                                       
                                       
                                          lemn de calaj, distanțiere și traverse,
                                       
                                    dar incluzând lemnul care nu și-a păstrat suprafața rotundă naturală, lemnul și scoarța izolată respective sunt, în cazul destinațiilor în cadrul Comunității, însoțite de pașaportul fitosanitar prevăzut la punctul 1 litera (a), după ce lemnul sau scoarța izolată a suportat un tratament termic corespunzător pentru a realiza în miezul lemnului o temperatură de minimum 56 °C timp de 30 de minute, pentru a garanta absența nematozilor lemnului de pin vii;
                           
                        
                              (c)
                           
                           
                              a lemnului sensibil sub formă de așchii, particule, deșeuri din lemn sau resturi obținute integral sau parțial de la aceste conifere, acesta este, în cazul destinațiilor în cadrul Comunității, însoțit de pașaportul fitosanitar menționat la punctul 1 litera (a) după ce a suferit un tratament corespunzător prin fumigație, în scopul de a garanta absența nematozilor lemnului de pin vii;
                           
                        
                              (d)
                           
                           
                              lemnul sensibil, originar din zonele demarcate, sub formă de lemn de calaj, distanțiere și traverse produse recent, inclusiv lemnul care nu și-a păstrat suprafața rotundă naturală, precum și sub formă de recipiente pentru ambalat, cutii, lăzi, butoiașe și ambalaje similare, paleți, boxpaleți și alte platforme de încărcare, suporturi de paleți produse recent, utilizat sau nu în transportul de obiecte de orice fel, lemnul respectiv face obiectul uneia dintre măsurile aprobate în conformitate cu anexa I la Standardul internațional FAO pentru măsuri fitosanitare nr. 15 privind Orientările pentru reglementările ambalajelor din lemn în comerțul internațional și marcat conform anexei II la standardul menționat.
                           
                        Portugalia garantează atașarea pașaportului fitosanitar menționat la punctul 1 litera (a) sau a marcajului în conformitate cu Standardul internațional FAO pentru măsuri fitosanitare nr. 15 la fiecare unitate de lemn, scoarță sau plantă sensibilă care face obiectul circulației.
               
            
         (1)  JO L 4, 8.1.1993, p. 22.”